32011R0583
L 160/52
SLUŽBENI LIST EUROPSKE UNIJE
PROVEDBENA UREDBA VIJEĆA (EU) br. 583/2011
od 9. lipnja 2011.
o izmjeni popisa stečajnih postupaka, postupaka likvidacije i stečajnih upravitelja u prilozima A, B i C Uredbi (EZ) br. 1346/2000 o stečajnom postupku i kodificiranju priloga A, B i C toj Uredbi
VIJEĆE EUROPSKE UNIJE,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 1346/2000 od 29. svibnja 2000. o stečajnom postupku (1), a posebno njegov članak 45.,
uzimajući u obzir prijedlog Europske komisije,
budući da:
(1)
Prilozi A, B i C Uredbi (EZ) br. 1346/2000 navode nazive koji se koriste u nacionalnom zakonodavstvu država članica za postupke i stečajne upravitelje na koje se primjenjuje ta Uredba. Prilog A sadrži stečajne postupke iz članka 2. (a) te Uredbe. Prilog B navodi postupke likvidacije iz članka 2. (c) te Uredbe, a Prilog C navodi stečajne upravitelje iz članka 2. (b) te Uredbe.
(2)
Dana 15. rujna 2010. Austrija je obavijestila Komisiju sukladno članku 45. Uredbe (EZ) br. 1346/2000 o izmjenama popisa iz priloga A, B i C toj Uredbi.
(3)
Dana 23. studenoga 2010., Latvija je obavijestila Komisiju sukladno članku 45. Uredbe (EZ) br. 1346/2000 o izmjenama popisa iz priloga A i B toj Uredbi.
(4)
Zbog izmjena priloga A, B i C Uredbi (EZ) br. 1346/2000 nakon spomenutih obavijesti Austrije i Latvije, priloge A, B i C toj Uredbi trebalo bi kodificirati kako bi se svim strankama koje su uključene u stečajne postupke obuhvaćene tom Uredbom pružila potrebna pravna sigurnost.
(5)
Ujedinjenu Kraljevinu i Irsku obvezuje Uredba (EZ) br. 1346/2000 te, na temelju članka 45. te Uredbe, stoga sudjeluju u donošenju i primjeni ove Uredbe.
(6)
U skladu s člancima 1. i 2. Protokola o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluju u donošenju ove Uredbe, ona ju ne obvezuje niti se na nju primjenjuje.
(7)
Priloge A, B i C Uredbi (EZ) br. 1346/2000 bi stoga trebalo izmijeniti i kodificirati,
DONIJELO JE OVU UREDBU:
Članak 1.
Uredba (EZ) br. 1346/2000 mijenja se kako slijedi:
1.
U Prilogu A:
(a)
nazivi za Latviju zamjenjuju se sljedećim:
„LATVIJA
-
Tiesiskās aizsardzības process
-
Juridiskās personas maksātnespējas process
-
Fiziskās personas maksātnespējas process”;
(b)
nazivi za Austriju zamjenjuju se sljedećim:
„ÖSTERREICH
-
Das Konkursverfahren (Insolvenzverfahren)
-
Das Sanierungsverfahren ohne Eigenverwaltung (Insolvenzverfahren)
-
Das Sanierungsverfahren mit Eigenverwaltung (Insolvenzverfahren)
-
Das Schuldenregulierungsverfahren
-
Das Abschöpfungsverfahren
-
Das Ausgleichsverfahren”.
2.
U Prilogu B:
(a)
nazivi za Latviju zamjenjuju se sljedećim:
„LATVIJA
-
Juridiskās personas maksātnespējas process
-
Fiziskās personas maksātnespējas process”;
(b)
nazivi za Austriju zamjenjuju se sljedećim:
„ÖSTERREICH
-
Das Konkursverfahren (Insolvenzverfahren)”.
3.
U Prilogu C, nazivi za Austriju zamjenjuju se sljedećim:
„ÖSTERREICH
-
Masseverwalter
-
Sanierungsverwalter
-
Ausgleichsverwalter
-
Besonderer Verwalter
-
Einstweiliger Verwalter
-
Sachwalter
-
Treuhänder
-
Insolvenzgericht
-
Konkursgericht”.
Članak 2.
Prilozi A, B i C Uredbi (EZ) br. 1346/2000 kako je izmijenjena u skladu s člankom 1. ove Uredbe ovime se kodificiraju i zamjenjuju tekstovima iz priloga I., II. i III. ovoj Uredbi.
Članak 3.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u državama članicama u skladu s Ugovorima.
Sastavljeno u Luxembourgu 9. lipnja 2011.